ማዕከላዊ ወንጀል ምርመራ ለጉብኝት ክፍት ሊሆን ነው
ማዕከላዊ  ወንጀል ምርመራ ጳጉሜ 5/2011 የሚከበረውን ፍትሕ ቀን ምክንያት በማድረግ ከጳጉሜ 1 እስከ 5 /2011 ተከታታይ አራት ቀናት ለጉብኝት ክፍት እንደሚሆን የበዓሉ ኮሙኒኬሽን ሚዲያ እና መድረክ ዝግጅት ኮሚቴ አስታውቋል።የኮሚቴው ሰብሳቢ ዝናቡ ቱኑ እንዳስታወቁት በቀደሙት ጊዜያት ሥፍራው በርካታ ሰብዓዊ መብት ጥሰቶች ይፈፀሙበት የነበረ ቦታ እንደነበርና አዲስ የመጣውን ለውጥ ምክንያት በማድረግ ተዘግቶ ወደ ሙዚየምነት እንዲቀየር መወሰኑን አውስተዋል። ኮሚቴው አያይዞ እንዳስታወቀውም ወንጀል ምርመራውን ለጉብኝት ክፍት ከማድረግም ባሻገር የተለያዩ የፍትሕ አካላት   በጠቅላይ ፍርድ ቤት፣በጠቅላይ ዐቃቤ ሕግ፣ በፌደራል ፖሊስ ኮሚሽን፣ በአዲስ አበባ ፖሊስ ኮሚሽን እና በፌደራል ማረሚያ ቤቶች ኮሚሽን የተለያዩ የስዕል አውደ ርዕዮች እና በፍትህ ላይ የሚያጠነጥኑ የኤግዚቢሽን መርሃ ግብር እንደሚኖርም ይፋ አድርጓል።